
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 1350 


18 Οκτωβρίου 2002 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθορισμός αποζημίωσης του προέδρου και των με¬ 
λών της επιτροπής παρακολούθησης και παραλα¬ 
βής του έργου της υπ’ αριθμ. 7/2002 Σύμβασης με¬ 
ταξύ του Αρχηγείου Ελληνικής Αστυνομίας και της 
Ένωσης Εταιρειών «ΡΕΑΝΕΤ ΕΡΝ3Τ ΥΟΨΝΟ Α.Ε. - 


01 ΠΛΗΡΟΦΟΡΙΚΗ Α.Ε.». 1 

Καθορισμός αποζημίωσης του Προέδρου, των μελών, 
των εισηγητών και του γραμματέα του Ανώτατου 

Χημικού Συμβουλίου. 2 

Τεχνικές προδιαγραφές συστήματος μηχανογράφη¬ 
σης Ιδιωτικών ΚΤΕΟ. Συγκέντρωση επεξεργασία 
και αποστολή στοιχείωντων διενεργουμένωντεχνι- 

κών ελέγχων. 3 

Καθορισμός κομίστρου για επιβατικά αυτοκίνητα δη¬ 
μόσιας χρήσης με ή χωρίς μετρητή. 4 


ΑΠΟΦΑΣΕΙ Σ 

Αριθ. 2/53652/0022 (1) 

Καθορισμός αποζημίωσης του προέδρου και των μελών 
της επιτροπής παρακολούθησης και παραλαβής του 
έργου της υπ’ αριθμ. 7/2002 Σύμβασης μεταξύ του Αρ¬ 
χηγείου Ελληνικής Αστυνομίας και της Ένωσης Εται¬ 
ρειών «ΡΕΑΝΕΤ ΕΡΝ5Τ ΥΟΕΙΝΘ Α.Ε. - 01 ΠΛΗΡΟΦΟ¬ 
ΡΙΚΗ Α.Ε.». 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΔΗΜΟΣΙΑΣ ΤΑΞΗΣ 

Έχοντας υπόψη: 

1. Τις διατάξεις: 

α. Του άρθρου 40 του Ν. 849/1978 (Α'- 232), όπως αυτό 
συμπληρώθηκε με το άρθρο 8 του Ν. 2129/1993 (Α'-57). 

β. Του Ν.1481/1984 (Α' -152) «Οργανισμός Υπουργείου 
Δημόσιας Τάξης». 

γ. Του άρθρου 29Ατου Ν. 1558/1985 (Α' -137) «Κυβέρ¬ 
νηση και Κυβερνητικά Όργανα», το οποίο προστέθηκε με 
το άρθρο 27του Ν.2081/1992 (Α'-154) καιτροποποιήθηκε 
με το άρθρο 1 παρ. 2εδ. α'του Ν. 2469/1997 (Α'-38) 


δ. Του άρθρου 22παρ. 3του Ν. 2362/1995 (Α'-247) «πε¬ 
ρί Δημοσίου Λογιστικού Ελέγχου των Δαπανών του Κρά¬ 
τους και άλλες διατάξεις» 

ε. Του Ν. 2286/95 (Α'-19) «Προμήθειες του Δημοσίου Το¬ 
μέα και ρυθμίσεις συναφών θεμάτων», όπως τροποποιήθη¬ 
κε με το άρθρο 8του Ν. 2741/99 (Α -199) «Ενιαίος Φορέας 
ελέγχου τροφίμων, άλλες ρυθμίσεις θεμάτων αρμοδιότη¬ 
τας του Υπουργείου Ανάπτυξης και λοιπές διατάξεις». 

στ. Του άρθρου 19 του Ν. 2470/1997 (Α' - 40) «Αναμόρ¬ 
φωση μισθολογίου προσωπικού της Δημόσιας Διοίκησης 
και άλλες συναφείς διατάξεις» 

ζ. Του Π.Δ. 394/1996 (Α'266) Άρθρο 25 «Κανονισμός 
Προμηθειών Δημοσίου». 

η. Τις διατάξεις του Π.Δ. 346/1998 (Ά-230) «Προσαρμο¬ 
γή της Ελληνικής Νομοθεσίας, για τις δημόσιες συμβά¬ 
σεις υπηρεσιών προς τις διατάξεις της οδηγίας 92/50/ 
ΕΟΚτου συμβουλίου της 18ης Ιουλίου 1992», όπως τρο¬ 
ποποιήθηκε με το Π.Δ. 18/2000 (Α'-15). 

θ. Του Ν. 2690/1999 (άρθρα 13, 14, 15) «Κύρωση Κώδι¬ 
κα Διοικητικής Διαδικασίας και άλλες διατάξεις". 

2. Την 2/74260/0004/15.10.99 (Φ.Ε.Κ. 1925/Β /25.10.99) 
Κ.Υ.Α. με θέμα «Μεταβίβαση εξουσίας υπογραφής σύμ¬ 
φωνα με το άρθρο 7 παρ. 1 του Ν. 1943/91». 

3. Το 208494/10443/004 από 281.12.95 έγγραφο του 
Υπουργείου Οικονομικών/Γ.Λ.Κ. «Σύμπραξη Υπουργού 
Οικονομικών στην έκδοση Κανονιστικών Πράξεων». 

4. Την 2030771/4262/0022 από 24.4.1997 εγκύκλιο του 
Υπουργείου Οικονομικών/Γ.Λ. Κράτους «Εφαρμογή των 
διατάξεων του Ν. 2470/1997». 

5. Την 7004/3/31 από 29.10.2001 απόφαση του Πρωθυ¬ 
πουργού και του Υπουργού Δημόσιας Τάξης «Ανάθεση αρ¬ 
μοδιοτήτων στον Υφυπουργό Δημόσιας Τάξης» (Β'-1477). 

6. Την 7004/3/32 από 12.11.2001 απόφαση του Υφυ¬ 
πουργού Δημόσιας Τάξης «Μεταβίβαση αρμοδιοτήτων 
Υφυπουργού Δημόσιας Τάξης σε υφιστάμενα υπηρεσια¬ 
κά όργανα» (Β'-1518) 

7. Την 7/2002 Σύμβαση, μεταξύ Αρχηγείου Ελληνικής 
Αστυνομίας (Δ/νση Οικονομικών) και της Ένωσης Εται¬ 
ρειών «ΡΕΑΝΕΤ ΕΒΝ5Τ ΥΟΨΝΘ Α.Ε. -01 ΠΛΗΡΟΦΟΡΙΚΗ 
Α.Ε.» η οποία αναδείχθηκε μειοδότρια κατά τον διενεργη- 
θέντα την 28.1.2002 διαγωνισμό της υπ’ αριθμ. 23/2001 
διακήρυξης του Αρχηγείου Ελληνικής Αστυνομίας. 

8. Την ανάγκη συγκρότησης Επιτροπής παρακολούθη¬ 
σης και παραλαβής του έργου της υπ' αριθ. 7/2002 σύμ- 

βάσης, λόγω της σοβαρότητας και της πολυπλοκότητας 
να συ μμετέχει σε όλες τις φάσεις και τα στάδια του έργο υ, 
να παρακολουθεί την συμπλήρωση από τον παρέχοντα 
τις Υπηρεσίες των συμβατικών του υποχρεώσεων, να με¬ 
ριμνά για την έγκαιρη εξασφάλιση στον μελετητή όλων 
των πληροφοριών και στοιχείων για την σωστή εκτέλεση 
του έργου, να εξασφαλίζει την επικοινωνία του μελετητή 
με τις εμπλεκόμενες Υπηρεσίες και λοιπούς συναρμόδι- 
ους φορείς για την ασφάλεια των Ολυμπιακών Αγώνων να 
ελέγχει και να διατυπώνει παρατηρήσεις επί των παραδο¬ 
τέων και να παραλάβειτο τελικό κείμενο του συνόλου των 
παραδοτέων. 

9. Την 9008/13/40-κβ από 10.4.2002 απόφαση Αρχηγού 
Ελληνικής Αστυνομίας «Συγκρότηση επιτροπής παρακο¬ 
λούθησης και παραλαβής του έργου της υπ’ αριθμ. 7/ 
2002 Σύμβασης μεταξύ του Αρχηγείου Ελληνικής Αστυ¬ 
νομίας και της Ένωσης Εταιρειών «ΡΕΑΝΕΤ ΕΡΝ5Τ 
ΥΟυΝΟ Α.Ε. - 01 ΠΛΗΡΟΦΟΡΙΚΗ Α.Ε.». 

10. Το γεγονός ότι το συσταθέν συλλογικό όργανο: 

α. Έχει στη σύνθεσή του μέλη που επιβάλλεται από ει¬ 
δικούς λόγους, όπως η εξειδίκευση και η εμπειρία τους 
στο συγκεκριμένο αντικείμενο. 

β. Είναι προσωρινού χαρακτήρα, διάρκειας τεσσάρων 
(4) μηνών και η σύνθεσή του δεν είναι αμιγής. 

γ. Επείγει η ολοκλήρωση του έργου του και 

δ. Δύναται να λειτουργήσει και εκτός των χώρων του 
Αρχηγείου της Ελληνικής Αστυνομίας, καθώς και εκτός 
του κανονικού ωραρίου εργασίας των υπαλλήλων. 

11. Το γεγονός ότι από τις διατάξεις της παρούσας από¬ 
φασης προκαλείται δαπάνη σε βάρος του κρατικού προ¬ 
ϋπολογισμού, εξόδων ύψους 6.450,00 ευρώ περίπου για 
το τρέχον έτος, η οποία θα αντιμετωπισθεί από τις πιστώ¬ 
σεις του Κ.Α.Ε. 0534 του εκτελούμενου Π/Υ εξόδων Ε.Φ. 
43-690 «Δαπάνες προετοιμασίας και διεξαγωγής Ολυ¬ 
μπιακών Αγώνων» και σε περίπτωση αδυναμίας, από το 
σύνολο των πιστώσεων αυτού, αποφασίζουμε: 

1. Καθορίζουμε την αποζημίωση του Προέδρου, των με¬ 
λών της επιτροπής παρακολούθησης και παραλαβής του 
έργου της υπ’ αριθμ. 7/2002 Σύμβασης «Γιατην καταγρα¬ 
φή απαιτήσεων και ανάλυση - σχεδιασμόςτων αναγκαίων 
εφαρμογών από πλευράς πληροφορικής και σύνταξη τε¬ 
χνικών προδιαγραφών για την κάλυψη των αναγκών της 
ΔΑΟΑ/Α.Ε.Α», ως ακολούθως: 

α. Του Προέδρου, σε (293) ευρώ το μήνα. 

β. Των υπολοίπων μελών, σε (264) ευρώ το μήνα στον 
καθένα. 

2. Τα παραπάνω ποσά μηνιαίας αποζημίωσης του Προ¬ 
έδρου, των μελών και του Γραμματέα της Ομάδας, ισχύ¬ 
ουν υπό τον όρο συμμετοχής τους σε τέσσερις (4) τουλά¬ 
χιστον συνεδριάσεις τον μήνα. Επί συμμετοχής τους σε 
τρεις (3) συνεδριάσεις, καταβάλλονται τα % της παραπά¬ 
νω αποζημίωσης, επί συμμετοχής τους σε δύο (2) συνε¬ 
δριάσεις, καταβάλλεται το ΙΔ της παραπάνω αποζημίω¬ 
σης, επί συμμετοχής τους σε μία (1) συνεδρίαση κατα¬ 
βάλλεται το 14 της παραπάνω αποζημίωσης και σε 
περίπτωση μη συμμετοχής τους σε συνεδρίαση ουδεμία 
αποζημίωση καταβάλλεται. 

3. Εφόσον, κωλυομένων του Προέδρου και των τακτι¬ 
κών μελών της επιτροπής, συμμετέχουν στο συλλογικό 
όργανο τα αναπληρωματικά μέλη, η μηνιαία αποζημίωση 
αυτών θα είναι ανάλογη των ημερών συνεδρίασης που 


αντικατέστησαν τα τακτικά μέλη. Σε κάθε όμως περίπτω¬ 
ση το ποσό που καταβάλλεται στο τακτικό και το αναπλη¬ 
ρωματικό, δεν μπορεί να υπερβαίνει το ποσό της καθορι- 
ζομένης μηνιαίας αποζημίωσης. 

4. Δεν δικαιούνται αποζημίωση τα μέλη της Ομάδας που 
είναι υπάλληλοι ή μισθωτοί του Δημοσίου, των Ν.Π.Δ.Δ. 
και των Ο.Τ.Α., εφόσον το συλλογικό όργανο συνεδριάζει 
στο χώρο των υπηρεσιών αυτών, εντός του κανονικού 
ωραρίου εργασίας τους ή σε χρόνο που καλύπτεται από 
υπερωριακή απασχόληση. 

5. Η συμμετοχή και η παροχή των υπηρεσιών από τα μέ¬ 
λη της επιτροπής καθώς και ο εκτός του ωραρίου εργα¬ 
σίας των Δημοσίων Υπηρεσιών χρόνος, θα βεβαιώνεται 
από τον Πρόεδρο της Ομάδας. 

6. Η ως άνω κατά περίπτωση αποζημίωση, υπόκειται 
στους περιορισμούς των άρθρων 14 και 15 του Ν. 2703/ 
1999 (Φ.Ε.Κ. Α'-72). 

7. Η ισχύς της παρούσας απόφασης, αρχίζει από την 
5.4.2002. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 10 Οκτωβρίου 2002 

Οι Γ ενικοί Γ ραμματείς 

Δημοσιονομικής Πολιτικής 

Υπουργείου Οικονομίας Υπουργείου 

και Οικονομικών Δημόσιας Τάξης 

ΙΩΑΝ. ΚΟΥΣΟΥΛΑΚΟΣ ΔΗΜ. ΕΥΣΤΑΘΙΑΔΗΣ 

-♦- 

Αριθ. 2/46580/0022 ( 2 ) 

Καθορισμός αποζημίωσης του Προέδρου, των μελών, 

των εισηγητών και του γραμματέα του Ανώτατου Χη¬ 
μικού Συμβουλίου. 

Ο ΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των άρθρων 89 και 122 του Π.Δ. 284/88 
«Οργανισμός Υπουργείου Οικονομικών» (ΦΕΚ 128/Α7 
14.6.88). 

2. Τιςδιατάξειςτου άρθρου 19του Ν. 2470/97. 

3. Τις διατάξειςτου άρθρου 40του Ν. 849/78, όπως συ¬ 
μπληρώθηκε με το άρθρο 8του Ν. 2129/93. 

4. Τις διατάξεις του άρθρου 29 Α του Ν. 1558/85, όπως 
προστέθηκε με το άρθρο 27 του Ν. 2081/92 και αντικατα- 
στάθηκε με το άρθρο 1 του Ν. 2469/97. 

5. Την 2/38554/0004/23.5.00 απόφαση περί μεταβίβα¬ 
σης αρμοδιοτήτων στο Γενικό Γραμματέα Δημοσιονομι¬ 
κής Πολιτικής. 

6. Την 3024134/12996/6.12.01 απόφαση ορισμού μελών 
στο Α.Χ.Σ. 

7. Το γεγονός ότι από τις διατάξεις της παρούσας από¬ 
φασης προκαλείται δαπάνη ύψους 19.800 € ετησίως, σε 
βάρος των πιστώσεων του Ειδικού Ταμείου Ελέγχου Πα¬ 
ραγωγής και Ποιότητας Αλκοόλης - Αλκοολούχων Ποτών 
(Ε.Τ.Ε.Π.Π.Α.Α.), ΚΑΕ 0264. 

8. Το 3015987/8427/22.8.2002 έγγραφο του Γ ενικού Χη¬ 
μείου του Κράτους, αποφασίζουμε: 

1. Καθορίζουμε, στον Πρόεδρο, στα μέλη, τους εισηγη¬ 
τές και τον γραμματέα του Ανώτατου Χημικού Συμβουλί- 

ου, μηνιαία αποζημίωση 195 €, για τρεις συνεδριάσεις ανά 
μήνα, με ανάλογη περικοπή για λιγότερες από τρεις συνε¬ 
δριάσεις. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 10 Οκτωβρίου 2002 

Με εντολή Υπουργού 
Ο Γενικός Γραμματέας Δημ. Πολιτικής 
ΙΩΑΝΝΗΣ ΚΟΥΣΟΥΛΑΚΟΣ 

-♦- 

Αριθ. 58413/7516 (3) 

Τεχνικές προδιαγραφές συστήματος μηχανογράφησης 
Ιδιωτικών ΚΤΕΟ. Συγκέντρωση επεξεργασία και απο¬ 
στολή στοιχείων των διενεργουμένων τεχνικών ελέγ¬ 
χων. 

ΟΥΠΟΥΡΓΟΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις: 

α.τωνπαρ. 2 και3του άρθρου 37του Ν. 2963/2001 «Ορ¬ 
γάνωση και λειτουργία των δημοσίων επιβατικών μετα¬ 
φορών με λεωφορεία, τεχνικός έλεγχος οχημάτων και 
ασφάλεια χερσαίων μεταφορών και άλλες διατάξεις» (Α' 
268) 

β. του άρθρου 29Ατου Ν. 1558/85 «Κυβέρνηση και Κυ¬ 
βερνητικά Όργανα» (Α' 137) το οποίο προστέθηκε με το 
άρθρο 27 του Ν. 2081/92 (Α' 154) και το οποίο αντικατα- 
στάθηκε με το άρθρο 1 παρ. 2α του Ν. 2469/97 (Α'38) 

γ. του άρθρου 2 του Ν.Δ. 638/70 «περί ιατρικής εξετά- 
σεως των οδηγών αυτοκινήτων κλπ» όπως τροποποιήθη¬ 
κε και συμπληρώθηκε με τους νόμους 771/78, 823/78, 
1959/91, 2366/95, 2465/97, 2671/98, 2801/2000 και 
2898/2001 και ισχύει σήμερα. 

2. Το γεγονός ότι από τις διατάξεις της παρούσας από¬ 
φασης προκαλείται επιβάρυνση του Ειδικού Λογαρια¬ 
σμού με αριθ.: 541077-03 (που τηρείτο ΥΜΕ στην ΕΤΕ) 
ύψους 280.000 ευρώ, αποφασίζουμε: 

ΚΕΦΑΛΑΙΟ Α' 

Σύστημα μηχανογράφησης Ιδιωτικών ΚΤΕΟ 
Άρθρο 1 

Απαιτήσεις Μηχανογραφικού Συστήματος 

Ιδιωτικού ΚΤΕΟ 

Το Μηχανογραφικό Σύστημα (ΜΣ) των Ιδιωτικών ΚΤΕΟ 
καλύπτει τα παρακάτω: 

(α) Την αυτόματη καταγραφή των δεδομένων ελέγχου 
από όλα τα μηχανήματα ελέγχου που προβλέπονται από 
την ισχύουσα νομοθεσία, εκτός εκείνωνπου η καταγραφή 
τους γίνεται μετά από οπτικό έλεγχο (οπτικές ελλείψεις) 
οπότε και η εισαγωγή των αποτελεσμάτων του οπτικού 
ελέγχου γίνεται χειροκίνητα. 

(β) Την επεξεργασία των δεδομένων ελέγχου και την 
εξαγωγή των αποτελεσμάτων σύμφωνα με την ισχύουσα 
νομοθεσία, τους κανόνες, τα πρότυπα και τη χρησιμοποί¬ 
ηση των κωδικών αριθμών ελλείψεων που προδιαγράφο¬ 
νται στην ΥΑ 44800/123/85 (Β 781), όπως ισχύει, με τη 
χρήση των δεδομένων του τεχνικού αρχείου οχημάτων 
όποτε αυτό απαιτείται. 


(γ) Την εκτύπωση των αποτελεσμάτων ελέγχου στην 
έντυπη μορφή του Δελτίου Τεχνικού Ελέγχου (ΔΤΕ) και 
τουτιμολογίου παροχής υπηρεσιώνγιατη διενέργεια του 
τεχνικού ελέγχου. 

(δ) Την τήρηση στατιστικών στοιχείων με βάσει τα απο¬ 
τελέσματα του τεχνικού ελέγχου. 

(ε) Την τήρηση βάσεως δεδομένων με όλα τα στοιχεία 
των ελέγχων που έχει διενεργήσει το ΙΚΤΕΟ. 

(στ) Την υποστήριξη των διαδικασιών απόδοσης του δι¬ 
καιώματος του δημοσίου και την τήρηση των σχετικών 
στοιχείων τεχνικών ελέγχων. 

(ζ) Την αυτόματη και άμεση αποστολή των δεδομένων 
ελέγχου που κρίνονται απαιτητά στον Κεντρικό Υπολογι¬ 
στή του ΜΣ του ΥΜΕ, είτε την ομαδοποιημένη αποστολή 
το αργότερο 48 ώρες μετά από την ημέρα ελέγχου του 
οχήματος, σύμφωνα με την παρ. 9 του άρθρου 5 της πα¬ 
ρούσας απόφασης. 

(η) Την αυτόματη λήψη και ενημέρωση του αρχείου τε¬ 
χνικού ελέγχου από δικτυακό τόπο του ΥΜΕ. 

(θ) Την αυτόματη λήψη πληροφοριακών αρχείων και 
οδηγιών εφαρμογής από δικτυακό τόπο του ΥΜΕ. 

(ι) Την υποστήριξη των απαιτήσεων διαπίστευσης κατά 
τη διαπίστευση του ΙΚΤΕΟ σε συνεργασία με τον φορέα 
διαπίστευσης. 

(ια) Την τήρηση των στοιχείων διακίνησης των ΔΤΕ (εκ- 
διδόμενα ΔΤΕ, αρχικοί έλεγχοι, επανέλεγχοι, άκυρα, κα¬ 
τεστραμμένα, κλπ.). 

(ιβ) Την υποστήριξη αυτόματης αποστολής των αρχεί¬ 
ων τυποποιημένης μορφής ΧΜΙ_, ή άλλης πρόσφορης 
μορφής, προς τη Διεύθυνση Ασφάλειας Χερσαίων Μετα¬ 
φορών (ΔΑΧΜ), σύμφωνα μετηνπαρ. 9του άρθρου 5της 
παρούσας απόφασης. Τα αρχεία αυτά είναι το ημερολό¬ 
γιο συντήρησης, το δελτίο εκπαίδευσης και το αρχείο κα- 
λιμπραρίσματος οργάνων. 

(ιγ) Την τήρηση «ημερολογίου συντήρησης» των μηχα¬ 
νημάτων ελέγχου, σύμφωνα με την παρ. 9 του άρθρου 5 
της παρούσας απόφασης. 

(ιδ) Την τήρηση «δελτίου εκπαίδευσης» του προσωπι¬ 
κού του ΙΚΤΕΟ, σύμφωνα με την παρ. 9 του άρθρου 5 της 
παρούσας απόφασης. 

(ιε) Την τήρηση ημερολογίου καλιμπραρίσματος των 
οργάνων ελέγχου, σύμφωνα με την παρ. 9 του άρθρου 5 
της παρούσας απόφασης. 

(ιστ) Την αυτόματη αποστολή ΡΑΧ. 

(ιζ) Τη σύνδεσή του στο ΙΝΤΕΒΝΕΤ. 

(ιη) Τη λήψη αυτόματα του αρχείου «επιστρεφομένων 
δεδομένων» που οφείλει να υποβάλει για διόρθωση και να 
το επαναυποβάλει διορθωμένο σύμφωνα μετά οριζόμενα 
στο άρθρο 4 της παρούσας απόφασης. 

(ιθ) Τη διασταύρωση των στοιχείων του ελεγχόμενου 
οχήματος με εκείνα που περιέχονται σε σχετικά αρχεία 
που λαμβάνονται από το δικτυακό τόπο του ΥΜ Ε όποτε αυ¬ 
τά είναι διαθέσιμα (π.χ. αρχείο κλεμμένων αυτοκινήτων). 

Άρθρο 2 

Λειτουργίες του τεχνικού ελέγχου που 
καλύπτει το Μηχανογραφικό Σύστημα 
Κατά τον τεχνικό έλεγχο ενός οχήματος εκτελούνται οι 
κατωτέρω αναφερόμενες διαδικασίες. Η σειρά ή η πιθα¬ 
νή συγχώνευση διαδικασιών είναι επιλογή του ΙΚΤΕΟ. Σε 
κάθε όμως περίπτωση πρέπει να υπάρχει δυνατότητα 
ιχνηλάτησης της κάθε λειτουργίας και δυνατότητα προ¬ 
σθήκης και νέων διαδικασιών σύμφωνα με την εκάστοτε 
ισχύουσα νομοθεσία. 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


1. Λειτουργία Πύλης 

1.1 Σκοπός της λειτουργίας της πύλης είναι η υποδοχή 
του οχήματος οτην είσοδο του ΙΚΤΕΟ και η εισαγωγή στο 
ΜΣ του ΙΚΤΕΟ του αριθμού κυκλοφορίας του οχήματος 
και των στοιχείων που προσδιορίζουν τον εργοστασιακό 
τύπο του οχήματος. 

1.2 Περιγραφή της λειτουργίας 

(α) Ο υπάλληλος του ΙΚΤΕΟ ελέγχει την άδεια κυκλοφο¬ 
ρίας και τις πινακίδες του οχήματος και εισάγει στο τερ¬ 
ματικό της πύλης τον αριθμό κυκλοφορίας του οχήματος, 
το εργοστάσιο κατασκευής και τον τύπο του οχήματος. 

(β) Το ΜΣ καταγράφει αυτόματα την ημερομηνία και 
ώρα, καθώς και τον αύξοντα αριθμό του εισερχομένου 
οχήματος τη συγκεκριμένη ημέρα. 

(γ) Εκτυπώνεται εις διπλούν ο αύξων αριθμός του ει¬ 
σερχομένου οχήματος που αποτελεί τον χαρακτηριστικό 
αριθμό ελέγχου του οχήματος. Κάτω από τον παραπάνω 
αριθμό εκτυπώνεται ο αριθμός κυκλοφορίας και η ημερο¬ 
μηνία ελέγχου. Το ένα αντίτυπο δίδεται στον πολίτη και το 
άλλο τοποθετείται στον ανεμοθώρακα του αυτοκινήτου. 
Εναλλακτικά ως χαρακτηριστικός αριθμός ελέγχου μπο¬ 
ρεί να χρησιμοποιηθεί, στις διάφορες φάσεις του ελέγ¬ 
χου, και ο αριθμός κυκλοφορίας. 

2. Λειτουργία Γραμματείας - Ταμείου 

2.1 Σκοπός της λειτουργίας είναι η εισαγωγή στο ΜΣ 
του ΙΚΤΕΟ των λοιπών τεχνικών στοιχείων του οχήματος 
και ο έλεγχος των στοιχείων της αδείας κυκλοφορίας και 
των προβλεπομένων δικαιολογητικών. 

2.2 Περιγραφή της λειτουργίας 

(α) Ο πολίτης παραδίδει στον υπάλληλο του ΙΚΤΕΟ την 
άδεια κυκλοφορίας του οχήματος και τα αναγκαία δικαιο- 
λογητικά ελέγχου, όπως ορίζονται στην υπ. αριθμ. 
44800/123/85 απόφαση (Β' 781), όπως ισχύει. 

(β) Ο υπάλληλος εισάγει στο τερματικό του τον αριθμό 
κυκλοφορίας του οχήματος ή τον χαρακτηριστικό αριθμό 
ελέγχου. 

(γ) Γίνεται αυτόματη άντληση και εμφάνιση στην οθόνη 
του τερματικού των «τεχνικών στοιχείων του οχήματος» 
από το «Αρχείο Εγκρίσεων Τύπου (ΑΕΤ)» που έχει παρα¬ 
δοθεί στο ΙΚΤΕΟ από τη ΔΑΧΜ. 

(δ) Αν διαπιστωθεί ότι τα παραπάνω στοιχεία δεν υπάρ¬ 
χουν στο ΑΕΤ ή είναι ελλιπή ή εμφανώς λανθασμένα, ει- 
σάγονται νέα ή συμπληρώνονται ή διορθώνονται από τον 
υπάλληλο. Το σύστημα καταγράφει αυτόματα τις συ¬ 
μπληρώσεις ή διορθώσεις στοιχείων που έγιναν και τις 
αποστέλλει στη ΔΑΧΜ για έλεγχο μαζί με τα λοιπά στοι¬ 
χεία ελέγχου. Τις ανωτέρω συμπληρώσεις ή διορθώσεις 
διαβιβάζει η ΔΑΧΜ στην αρμόδια Υπηρεσία Μεταφορών& 
Επικοινωνιών για διασταύρωση με τα στοιχεία των φακέ- 
λωντων οχημάτων και τις δικές της περαιτέρω ενέργειες. 

(ε) Εμφανίζεται στην οθόνη κατάλογος με τα αναγκαία 
δικαιολογητικά ελέγχου και δίπλα σε κάθε ένα από αυτά 
θέση επιβεβαίωσης. Ο υπάλληλος ελέγχει τις θέσεις επι¬ 
βεβαίωσης με βάση τα παραδοθέντα από τον πολίτη 
έγκυρα δικαιολογητικά. Υπάρχει δυνατότητα προσθήκης 
από τον υπάλληλο νέων δικαιολογητικών καθώς και ση¬ 
μείωσης τυχόν παρατηρήσεων. Για να ολοκληρωθεί επι- 
τυχώς η λειτουργία της Γ ραμματείας πρέπει να έχουν 
ελεγχθεί όλες οι θέσεις επιβεβαίωσης. 

(στ) Γίνεται αυτόματα από το σύστημα έλεγχος νομιμό¬ 
τητας του οχήματος βάσει του «Αρχείου Αδειών Κυκλοφο¬ 
ρίας» που έχει παραδοθεί από το ΥΜΕ. Σε περίπτωση που 


το όχημα είναι καταγεγραμμένο στο ανωτέρω αρχείο ακο¬ 
λουθούνται οι οδηγίες που συνοδεύουντο αρχείο και ενη¬ 
μερώνονται άμεσα οι αρμόδιες αρχές. Παράλληλα γίνεται 
σχετική εγγραφή σε αρχείο που αποστέλλεται στη ΔΑΧΜ. 

(ζ) Εμφανίζεται αυτόματα το παράβολο που πρέπει να κα¬ 
ταβληθεί με ανάλυση του κόστους του κανονικού ελέγχου, 
του κόστουςτου τυχόν εκπροθέσμου ελέγχου, του κόστους 
της ΚΕΚ, εφ’ όσον εκδίδεται, και του συνολικού ποσού. 

(η) Εκτυπώνεται Δελτίο Στοιχείων του οχήματος με όλα 
τα ανωτέρω στοιχεία. 

3. Λειτουργία Ελέγχου Ταυτότητας του οχήματος 
Ελέγχεται η ταυτότητα του οχήματος με βάση τα στοι¬ 
χεία της άδειας κυκλοφορίας, την πινακίδα κυκλοφορίας, 
τον χαραγμένο αριθμό πλαισίου, την πινακίδα του κατα¬ 
σκευαστή και τα χαρακτηριστικά και τα τεχνικά στοιχεία 
του οχήματος. 

4. Λειτουργία Ελέγχου Καυσαερίων 

(α) Εισάγεται ο χαρακτηριστικός αριθμός ελέγχου του 
οχήματος στο φορητό τερματικό του συστήματος (ή στον 
πίνακα του αναλυτή καυσαερίων). 

(β) Γίνεται αυτόματη άντληση από το σύστημα των ειδι¬ 
κών παραμετρικών στοιχείων του συγκεκριμένου ελέγ¬ 
χου από το Τεχνικό Αρχείο Ελέγχου ανάλογα με την κα¬ 
τηγορία του οχήματος. Αν δεν υπάρχουν στοιχεία προ¬ 
στίθενται ή συμπληρώνονται από τον υπάλληλο σύμφωνα 
με τη λειτουργία της περιπτώσεως (γ) της προηγούμενης 
παραγράφου. 

(γ) Ελέγχονταιτα καυσαέρια του οχήματος σύμφωνα με 
την προβλεπόμενη διαδικασία. 

(δ) Γίνεται αυτόματα η εισαγωγή στο σύστημα των τι¬ 
μών των ρύπων των καυσαερίων που προέκυψαν από τη 
μέτρηση. 

(ε) Γίνεται αυτόματη σύγκριση από το σύστημα των με- 
τρηθέντων τιμών ρύπων των καυσαερίων με τα προβλε- 
πόμενα από τη νομοθεσία επιτρεπτά όρια. 

(στ) Γίνεται αυτόματη εξαγωγή του αποτελέσματος του 
ελέγχου και καταχώρησή του στο σύστημα. 

5. Λειτουργία λοιπών ελέγχων μέσω αυτομάτων γραμ¬ 
μών ή αυτομάτων μηχανημάτων ελέγχου (φρενόμετρο, 
αποκλισιόμετρο, αμορτισερόμετρο, φωτόμετρο) 

(α) Εισάγεται ο χαρακτηριστικός αριθμός ελέγχου του 
οχήματος στο φορητό τερματικό του συστήματος (ή στον 
πίνακα ελέγχου της αυτόματης γραμμής) αν δεν έχει γίνει. 

(β) Γίνεται αυτόματη άντληση από το σύστημα των ειδι¬ 
κών παραμετρικών στοιχείων του συγκεκριμένου ελέγ¬ 
χου από το Τεχνικό Αρχείο Ελέγχου ανάλογα με την κα¬ 
τηγορία του οχήματος. Αν δεν υπάρχουν στοιχεία προ¬ 
στίθενται ή συμπληρώνονται από τον υπάλληλο του 
ΙΚΤΕΟ. 

(γ) Γίνεται έλεγχοςτων συστημάτωντου οχήματος σύμ¬ 
φωνα με την προβλεπόμενη διαδικασία. 

(δ) Γίνεται αυτόματη εισαγωγή στο σύστημα των τιμών 
ελέγχου που προέκυψαν από την μέτρηση. 

(ε) Γίνεται αυτόματη σύγκριση από το σύστημα των με- 
τρηθέντων τιμών με τα προβλεπόμενα από τη νομοθεσία 
επιτρεπτά όρια. 

(στ) Γίνεται αυτόματη εξαγωγή του αποτελέσματος του 
ελέγχου και καταχώρησή του στο σύστημα. 

6. Λειτουργία οπτικών ελέγχων 

Ελέγχονται τα σημεία του οχήματος που προβλέπονται 
από την ισχύουσα νομοθεσία. Προς τούτο εισάγονται στο 

σύστημα οι κωδικοί αριθμοί σημείων ελέγχου που παρου¬ 
σιάζουν ελλείψεις και ο χαρακτηρισμός των ελλείψεων 
(σοβαρή, δευτερεύουσα, επικίνδυνη). 

7. Λειτουργία έκδοσης του Δελτίου Τεχνικού Ελέγχου 
και ΚΕΚ 

Εμφανίζονται στην οθόνη του τερματικού όλα εκείνα τα 
στοιχεία και αποτελέσματα του ελέγχου τα οποία αποτε¬ 
λούν το περιεχόμενο του Δελτίου Τεχνικού Ελέγχου 
(ΔΤΕ) και της ΚΕΚ, εφ’ όσον απαιτείται, και ακολουθεί η 
εκτύπωση. 

Πριν την εκτύπωση του ΔΤΕ μπορεί να γίνει επεξεργα¬ 
σία των δεδομένων αναφορικά με την ακρίβεια της ανα¬ 
γνώρισης του οχήματος, την επικύρωση των πορισμάτων 
του ελέγχου και τη συνοχή των δεδομένων μεταξύ τους. 

ΚΕΦΑΛΑΙΟ Β' 

Συγκέντρωση επεξεργασία και αποστολή στοιχείων 
των διενεργουμένωντεχνικών ελέγχων 

Άρθρο 3 

Διακίνηση αρχείων - Μεταφορά δεδομένων 

1. Το ΜΣ έχει πρόσβαση στο Ιπϊθγπθϊ, συνδέεται καθη¬ 
μερινά σε δικτυακό τόπο του ΥΜΕ και εκτελείτις παρακά¬ 
τω εργασίες: 

(α) Σύνδεση με χρήση αποκλειστικού κωδικού χρήστη 
και κωδικού ασφαλείας (υεθπά - ραεεννοΓό). 

(β) Αυτόματη μεταφορά προς το ΥΜΕ αρχείων τύπου 
ΧΜΕ των δεδομένων, το αργότερο 48 ώρες μετά την ολο¬ 
κλήρωση των τεχνικών ελέγχων των εν λόγω οχημάτων, 
σύμφωνα με την παρ. 9 του άρθρου 5 της παρούσας από¬ 
φασης. 

(γ) Έλεγχος αν υφίστανται νεώτερες εκδόσεις «πληρο¬ 
φοριακών» αρχείων και αν ναι αυτόματη μεταφορά τους 
στο ΜΣ (όοννηΙοαό). 

(δ) Έλεγχος αν υπάρχει αίτημα μεταφοράς Μεταφερο- 
μένων Αρχείων και σε περίπτωση ύπαρξης του αιτήματος 
η αυτόματη μεταφορά τους στο ΥΜΕ (υρΙοαό). 

(ε) Έλεγχος αν υφίσταται νεώτερη έκδοση του τεχνικού 
αρχείου και αν ναι αυτόματη μεταφορά του στο ΜΣ 
(όοννηΙοαά). 

2. Το ΜΣ στην σύνδεση που πραγματοποιείται το αργό¬ 
τερο 48 ώρες μετά την τελευταία εργάσιμη ημέρα κάθε 
μηνάς μεταφέρει αυτόματα στο ΥΜΕ τις συγκεντρωτικές 
καταστάσεις, βάσει των οποίων γίνεται η απόδοση του δι¬ 
καιώματος 10% του Δημοσίου σύμφωνα με την υπ. αριθμ. 
30510/3941/13.5.02 απόφαση (Β'719). 

Παράλληλα με την ανωτέρω υποχρέωση, το ΙΚΤΕΟ στο 
τέλος εκάστου μηνάς και εντός των πέντε πρώτων εργα¬ 
σίμων ημερών του επομένου, αποστέλλει ταχυδρομικώς 
με απόδειξη, εις την αρμόδια Διεύθυνση του ΥΜΕ κατα- 
χωρημένα σε μαγνητικά μέσα ή σε Οϋ-ΒΟΜ τα πλήρη 
στοιχεία όληςτης δραστηριότητας του κατάτον μήνα που 
πέρασε στην οποία περιλαμβάνονται και όλα τα στοιχεία 
των ελέγχων οι οποίοι διενεργήθηκαν και τα οποία εστά- 
λησαν καθημερινά μέσω του ΜΣτου. 

3. Το ΙΚΤΕΟ υποχρεούται να γνωρίζει στο ΥΜΕ την πε¬ 
ριοχή αρίθμησης (από - έως) των Δελτίων Τεχνικού Ελέγ¬ 
χου που χρησιμοποιεί. Αυτό γίνεται με τη διακίνηση του 
«Αρχείου αρίθμησης ΔΤΕ». 

Τα μεταφερόμενα αρχεία είναι αρχεία παραγόμενα από 
το ΜΣ με την άντληση στοιχείων από τα διαθέσιμα πραγ¬ 
ματικά δεδομένα και όχι αρχεία που δημιουργούνται με ει¬ 
σαγωγή δεδομένων (όαία θπΙγυ) για το σκοπό αυτό. 


Άρθρο 4 

Διόρθωση δεδομένων ελέγχου - 
Αρχείο επιστρεφομένων δεδομένων 

Το αρχείο δεδομένων ελέγχου υφίσταται έλεγχο και τα 
δεδομένα που ευρίσκονται λανθασμένα ή ελλιπή επι- 
στρέφονται στο ΙΚΤΕΟ που διενήργησε τον έλεγχο του 
αυτοκινήτου για διόρθωση και επαναϋποβολή τους. 

1. Ο έλεγχος συνίσταται: 

α. Στο ότι δεν υπάρχουν κενά - ασυμπλήρωτα πεδία με¬ 
ταξύ αυτών που περιλαμβάνονται στα δεδομένα. 

β. Στο ότι τα δεδομένα και το ονοματεπώνυμο του ιδιο¬ 
κτήτη του αυτοκινήτου είναι σωστά π.χ. ανεγράφη λάθος 
το ονοματεπώνυμο του ιδιοκτήτη, ο αριθμός πλαισίου 
έχει συμπληρωθεί λάθος κλπ. 

γ. Στο ότι έχουν ελεγχθεί τα αυτοκίνητα που προβλέπε- 
ται να ελέγξει το ΙΚΤΕΟ σύμφωνα με τις ισχύουσες διατά¬ 
ξεις (π.χ. δεν ελέγχθηκε ΕΔΧ κλπ.). 

δ. Στο ότι έχουν εκδοθεί ΔΤΕ σύμφωνα με τους δηλω¬ 
μένους αριθμούς ΔΤΕ από το ΙΚΤΕΟ. 

ε. Στο ότι οι επανέλεγχοι έχουν συνδεθεί με τους αρχι¬ 
κούς. 

στ. Στο ότι έχουν ακολουθηθεί οι προβλεπόμενες διαδι¬ 
κασίες και έχουν τηρηθεί οι προβλεπόμενοι κανόνες γενι¬ 
κότερα. 

2. Σε περίπτωση ελλείψεων δημιουργείται ένα «αρχείο 
επιστρεφόμενων δεδομένων» που περιέχει ολόκληρη την 
καταγραφή (γθοογ0) του διενεργηθέντος ελέγχου (και όχι 
μόνο των πεδίων που παρουσιάζουν ελλείψεις) με ένδει¬ 
ξη για τα λάθη που ευρέθησαν. 

3. Το ΙΚΤΕΟ οφείλει τη διόρθωση όλων των δεδομένων 
και την επιστροφή του «Διορθωμένου αρχείου Δεδομέ¬ 
νων» στο ΥΜΕ την μεθεπομένη εργάσιμη ημέρα. 

4. Στην περίπτωση που υπάρχουν λανθασμένα δεδομέ¬ 
να απαιτείται επανέκδοση του ΔΤΕ. Η εφαρμογή ακυρώ¬ 
νει το λανθασμένο ΔΤΕ και εκδίδει νέο το οποίο οφείλει το 
ΙΚΤΕΟ να παραδώσει στον ιδιοκτήτη του οχήματος χωρίς 
καμία επιβάρυνσή του. Επανέκδοση του ΔΤΕ απαιτείται 
όταν υπάρχουν λάθη στα δεδομένα, όπως πχ: 

(α) στον αριθμό κυκλοφορίας (π.χ. ΥΧΒ 1582 αντί ΥΧΒ 
1592) 

(β) στο επώνυμο του ιδιοκτήτη 

(γ) στον κωδικό του εργοστασίου του αυτοκινήτου 

(δ) στον τύπο του αυτοκινήτου 

(ε) οποιοδήποτε λάθος που αλλοιώνει το αποτέλεσμα 
του ελέγχου 

(στ) στην ημερομηνία επόμενου ελέγχου ή επανελέγχου 
(ζ) στον αριθμό σειράς του αριθμού πλαισίου. 

5. Στην περίπτωση που δεν έπρεπε να εκδοθεί το ΔΤΕ 
επειδή το ΙΚΤΕΟ δεν έχει δικαίωμα να προβεί σε αυτόντον 
έλεγχο σύμφωνα με τις ισχύουσες διατάξεις, το ΙΚΤΕΟ 
οφείλει να προβεί στην ακύρωση του ΔΤΕ και την επι¬ 
στροφή του καταβληθέντος τιμήματος αυτού στον ιδιο¬ 
κτήτη του οχήματος και να ενημερώσει σχετικά τη ΔΑΧΜ 
για τις δικές της ενέργειες. 

Άρθρο 5 

Γενικότερες Απαιτήσεις της 
Μηχανογραφικής Εφαρμογής 

1. Το ΜΣ καταγράφει αυτόματα την ημερομηνία και 
ακριβή ώρα έναρξης και λήξης του περιοδικού τεχνικού 
ελέγχου, καθώς και τον αύξοντα αριθμό του εισερχομέ¬ 
νου οχήματος τη συγκεκριμένη ημέρα. 

2. Το ΜΣ οφείλει να προσαρμόζεται οπότε οι τροποποι¬ 
ήσεις της ισχύουσας νομοθεσίας το επιβάλουν εντός του 
χρονικού διαστήματος που τίθεται από την αρμόδια υπη¬ 
ρεσία. 

3. Τα δεδομένα ελέγχου πρέπει να διακινούνται - φυ¬ 
λάσσονται με τρόπο ασφαλή που δεν επιτρέπει την κατα¬ 
στροφή - αλλοίωση - διαρροή τους. 

4. Η εφαρμογή πρέπει να διασφαλίζει την αυτόματη τή¬ 
ρηση αντιγράφων ασφαλείας (όαοΚυρ) τουλάχιστον μία 
φορά την ημέρα. 

5. Η εφαρμογή οφείλει να τηρεί τις προθεσμίες που τί¬ 
θενται από την αρμόδια Υπηρεσία. 

6. Η εφαρμογή οφείλει να καταγράφει επακριβώς όλες 
τις διακινήσεις (επιτυχείς και μη) των δεδομένων ελέγχων 
και των αναφερομένων αρχείων σε αυτή την απόφαση. 

7. Το ΜΣτου ΙΚΤΕΟ κρατάει όλα τα δεδομένα των τεχνι¬ 
κών ελέγχων επί τρία (3) χρόνια στο μαγνητικό δίσκο και 
επί πέντε (5) χρόνια σε αρχεία όαοΚυρ. 

8. Για τις αποστολές δεδομένων προς τη ΔΑΧΜ, αν 
υπάρξει υπέρβαση των προβλεπομένων από την παρού¬ 
σα απόφαση χρονικών ορίων, το ΙΚΤΕΟ πρέπει στην μηνι¬ 
αία ενημέρωση προς τη ΔΑΧΜ να αιτιολογήσει τους λό¬ 
γους για τους οποίους δεν τηρήθηκε η προθεσμία απο¬ 
στολής. 

9. Τα ΙΚΤΕΟ οφείλουν μέσω του ΜΣτους: 

(α) να αποστέλλουν αυτόματα και άμεσα στη ΔΑΧΜ του 
ΥΜΕ τα δεδομένα των διενεργουμένων τεχνικών ελέγχων 
οχημάτων 

(β) να αποστέλλουν στη ΔΑΧΜ μηνιαίες συγκεντρωτι¬ 
κές καταστάσεις βάσει των οποίων γίνεται απόδοση του 
10 % 

(γ) να λαμβάνουν και να ενημερώνουν αυτόματα το τε¬ 
χνικό αρχείο ελέγχου, το αρχείο εγκρίσεων τύπου και το 
αρχείο αδειών κυκλοφορίας από δικτυακό τόπο του ΥΜΕ 
(δ) να λαμβάνουν αυτόματα πληροφοριακά αρχεία και 
οδηγίες εφαρμογής από δικτυακό τόπο του ΥΜΕ 
(ε) να τηρούν στατιστικές καταστάσεις με βάση τα στοι¬ 
χεία του τεχνικού ελέγχου 

στ) να υποστηρίζουν την αυτόματη αποστολή των αρ¬ 
χείων τυποποιημένης μορφής ΧΜΕ προς τη ΔΑΧΜ (ημε¬ 
ρολόγιο συντήρησης, δελτίο εκπαίδευσης, αρχείο καλι- 
μπραρίσματος οργάνων) 

(ζ) να τηρούν ημερολόγιο συντήρησης, δελτίο εκπαί¬ 
δευσης του προσωπικού και ημερολόγιο καλιμπραρίσμα- 
τος των οργάνων ελέγχου 
(η) να τηρούν αρχείο επιστρεφομένων δεδομένων 
Με εγκύκλιο του Γ. Γραμματέα του ΥΜΕ θα καθορι¬ 
στούν οι λεπτομέρειες αναφορικά με τη μορφή των τη- 
ρουμένων και διακινουμένων αρχείων. 

Άρθρο 6 

Εγκατάσταση και Λειτουργία Μηχανογραφικού 
Συστήματος στο ΥΜΕ 

Στη Δ/νση Οργάνωσης και Πληροφορικής του ΥΜΕ 
εγκαθίσταται Μηχανογραφικό Σύστημα (υλικό, λογισμικό 
και πρωτόκολλο επικοινωνίας) με τη συνεργασία των Δι¬ 
ευθύνσεων Οργάνωσης & Πληροφορικής (ΔΟΠ) και 
Ασφάλειας Χερσαίων Μεταφορών (ΔΑΧΜ), προκειμένου 
να επιτυγχάνεται: 

(α) η σύνδεση του λογισμικού των ΙΚΤΕΟ και η επικοι¬ 
νωνία με τη Βάση Δεδομένων του ΥΜΕ. 

(β) η αυτόματη λήψη των αποστελλόμενων από τα 
ΙΚΤΕΟ στοιχείων και η ενημέρωση της Βάσης Δεδομένων. 


(γ) η επεξεργασία των δεδομένων της Βάσης και η εξα¬ 
γωγή στατιστικών στοιχείων για τους πραγματοποιούμε¬ 
νους από τα ΙΚΤΕΟ τεχνικούς ελέγχους οχημάτων. 

(δ) η σύνδεση και επικοινωνία με λοιπά συστήματα του 
ΥΜΕ όπως οι εφαρμογές των αδειών κυκλοφορίας και 
εγκρίσεων τύπου στο κεντρικό σύστημα ϋΡδ 7000 και η 
εφαρμογή μηχανογράφησης των δημοσίων ΚΤΕΟ στο κε¬ 
ντρικό σύστημα ΟγηοΙθ του ΥΜΕ. 

Άρθρο 7 

Η ισχύς της παρούσας απόφασης αρχίζει από την ημε¬ 
ρομηνία δημοσίευσής της στην Εφημερίδα της Κυβερνή- 
σεως, εκτός του άρθρου 6 του οποίου η ισχύς αρχίζει με¬ 
τά την εγκατάσταση και την πιλοτική λειτουργία του μη¬ 
χανογραφικού συστήματος στη Δ/νση Οργάνωσης και 
Πληροφορικής του ΥΜΕ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 10 Οκτωβρίου 2002 

Ο ΥΠΟΥΡΓΟΣ 

ΧΡΙΣΤΟΣ ΒΕΡΕΛΗΣ 

-♦- 

Αριθ. Α-55530/4269 (4) 

Καθορισμός κομίστρου για επιβατικά αυτοκίνητα 
δημόσιας χρήσης με ή χωρίς μετρητή. 

Ο ΥΠΟΥΡΓΟΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις: 

α.του άρθρου 24του Ν. 4841/1930, του άρθρου 33 του 
Π.Δ. 3334/1955 και του άρθρου ΙδτωνΠ.Δ. 243/1987 και 
244/1987 (ΑΊ04). 

β.του άρθρου 29 Ατού Ν. 1558/1985, όπως προστέθη¬ 
κε το άρθρο αυτό με το άρθρο 27 του Ν. 2081/1992 
(ΑΊ54) και όπως αντικαταστάθηκεμετοάρθρο 1,παρ.2α 
του Ν. 2469/1997 (Α'38) 

2. Την Α-72620/6598/10.12.2001 (ΒΊ707) απόφαση του 
Υπουργού Μεταφορών και Επικοινωνιών. 

3. Το 198921/279/24.9.2002 έγγραφο της Γ ενικής Διεύ¬ 
θυνσης Οικονομικής Πολιτικής, Διεύθυνσης Μακροοικο¬ 
νομικής Ανάλυσης και Προβλέψεων, Τμήματος Τιμών και 
Εισοδημάτων του Υπουργείου Οικονομίας και Οικονομι¬ 
κών. 

4. Την ανάγκη αναπροσαρμογής του κομίστρου των επι¬ 
βατικών αυτοκινήτων δημόσιας χρήσης, με ή χωρίς με¬ 
τρητή, εξαιτίας των ανατιμήσεων των ειδών που αφορούν 
τη λειτουργία των αυτοκινήτων αυτών. 

5. Το γεγονός ότι από τις διατάξεις της απόφασης αυ¬ 
τής δενπροκαλείται δαπάνη σε βάρος του Κρατικού Προ¬ 
ϋπολογισμού, αποφασίζουμε: 

1. Καθορίζουμε, από 1 Ιανουάριου 2003, για τα επιβατι¬ 
κά δημόσιας χρήσης αυτοκίνητα, όλης της χώρας, το πα¬ 
ρακάτω τιμολόγιο κομίστρων. 

Α.Χιλιομετρική αποζημίωση: 

α.α. Γιατα αυτοκίνητα ταξί όληςτηςχώρας0,26€ βάσει 
του τιμολογίου 1 (μονή ταρίφα) και 0,50 € βάσει του τιμο¬ 
λογίου 2 (διπλή ταρίφα). 

Επίσης 0.73 € για το δικαίωμα εκκίνησης (πτώση σημαίας). 

β.β. Για τα αυτοκίνητα αγοραία όλης της χώρας 0,26 €, 
για κάθε χιλιόμετρο διαδρομής, αν ο μισθωτής του αυτό- 





ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣΔΕΥΤΕΡΟ) 


17983 


κινήτου πρόκειται να επιστρέφει στον τόπο (διοικητική 
μονάδα) μίσθωσης του αυτοκινήτου (μονή ταρίφα) και 
0,50 € για κάθε χιλιόμετρο διαδρομής αν ο μισθωτής δεν 
επιστρέφει στον τόπο μίσθωσης (διπλή ταρίφα). 

Β. Άλλες πρόσθετες αποζημιώσεις: 

β.α. Αναμονή: Για κάθε μία (1) ώρα αναμονής 7,10 €. 

β.β. Μεταφορά αποσκευών επιβατών: Για κάθε μία (1) 
αποσκευή των επιβατών που έχει βάρος μεγαλύτερο από 
δέκα (10) κιλά 0,29 €. 

Γ. Νυχτερινή αποζημίωση 

Εφαρμογή τιμολογίου 2 (διπλή ταρίφα), από ώρα 24:00' 
- 5:00'. 

Δ. Πρόσθετα σταθμών: 

δ.α. Για κάθε μίσθωση που γίνεται από σιδηροδρομι¬ 
κούς σταθμούς, σταθμούς υπεραστικών λεωφορείων και 
λιμάνια, 0,70€. 

δ.β. Για κάθε μίσθωση που γίνεται από και προς αερο¬ 
δρόμια, 2,00 €. 


δ.γ. Πρόσθετο δικαίωμα ραδιοταξί: 

α. Απλή κλήση 1,30 €. 

β. Προκαθορισμένος χρόνος (ραντεβού) 2,20 €. 

Ε. Ελάχιστη αποζημίωση για κάθε διαδρομή: 1,5θ€. 

2. Από 1 Ιουνίου 2003, το δικαίωμα εκκίνησης (πτώση 
σημαίας) ορίζεται σε 0,75 €. 

3. Κατά τα λοιπά θα εξακολουθούν να ισχύουν οι οικο¬ 
νομικές επιβαρύνσεις (κόμιστρο), όπως αυτές καθορί¬ 
στηκαν, από 1 Ιανουάριου 2003, με την παρούσα απόφα¬ 
ση. 

4. Η υπ’ αριθμ. Α- 72620/6598/10.12.2001 (Β' 1707) από¬ 
φασή μας καταργείται από 1.1.2003. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 1 Οκτωβρίου 2002 

Ο ΥΠΟΥΡΓΟΣ 

ΧΡΙΣΤΟΣ ΒΕΡΕΛΗΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 223211 ΥΡΕΤ ΘΡ * ΡΑΧ 010 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: ΗΙΐρ: νννννν.βΙ.ςι· 
θ-ΙΠ3ίΙ: ννθ5ΐΊΊ35ΪΘΓ @ Θ1.0Γ 


ΠΛΗΡΟΦΟΡΙΕΣ ΔΗΜΟΣΙΕΥΜΑΤΩΝ Φ.Ε.Κ.: Τηλ. 1464 

Πληροφορίες Α.Ε. - Ε.Π.Ε. και λοιπών Φ.Ε.Κ.: 010 527 9000 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 
ΠΕΙΡΑΙΑΣ - Γούναρη και Εθν. Αντίστασης 

Τ.Κ. 185 31 

ΠΑΤΡΑ - Κορίνθου 327 - Τ.Κ. 262 23 

ΙΩΑΝΝΙΝΑ - Διοικητήριο Τ.Κ. 450 44 
ΚΟΜΟΤΗΝΗ - Δημοκρατίας 1 Τ.Κ. 691 00 

(0310)423 956 

010 4135 228 
(0610) 638 109 -110 
(06510) 87215 
(05310) 22 858 

ΛΑΡΙΣΑ - Διοικητήριο Τ.Κ. 411 10 

ΚΕΡΚΥΡΑ - Σαμαρά 13 Τ.Κ. 491 00 
ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 

Τ.Κ. 811 00 Μυτιλήνη 

(0410)597449 
(06610) 89 127/89 120 
(0810) 396 223 

(02510) 46 888/47 533 


_ ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 

Σε έντυπη μορφή: 

• Για τα ΦΕΚ από 1 μέχρι 40 σελίδες 1 θυΐΌ. 

• Για τα ΦΕΚ από 40 σελίδες και πάνω η τιμή προσαυξάνεται κατά 0,05 θιιιό για κάθε επιπλέον σελίδα. 

Σε μορφή Οϋ: 


Τεύχος 

Περίοδος 

Τιμές σε 

Τεύχος 

Περίοδος 

Τιμές σε 



ευπο 



Ευπο 

Α.Ε. & Ε.Π.Ε. 

Μηνιαίο 

60 

Αναπτυξιακών Πράξεων 



Α' και Β' 

3μηνιαίο 

75 

και Συμβάσεων (Τ.Α.Π.Σ.) 

Ετήσιο 

75 

Α', Β' και Δ' 

3μηνιαίο 

90 

Νομικών Προσώπων 



Α' 

Ετήσιο 

180 

Δημοσίου Δικαίου (Ν.Π.Δ.Δ.) 

Ετήσιο 

75 

Β' 

Ετήσιο 

210 

Δελτίο Εμπορικής και 



Γ 

Ετήσιο 

60 

Βιομηχανικής Ιδιοκτησίας (Δ.Ε.Β.Ι.) 

Ετήσιο 

75 

Δ' 

Ετήσιο 

150 

Ανωτάτου Ειδικού Δικαστηρίου 

Ετήσιο 

75 

Παράρτημα 

Ετήσιο 

75 

Διακηρύξεων Δημοσίων Συμβάσεων 

Ετήσιο 

75 


Η τιμή πώλησης του Τεύχους Α.Ε. & Ε.Π.Ε. σε μορφή Οϋ - γοπι για δημοσιεύματα μετά το 1994 καθορίζεται σε 30 βυΐΌ ανά τεμάχιο, 
ύστερα από σχετική παραγγελία. 

Η τιμή διάθεσης φωτοαντιγράφων ΦΕΚ 0,15 θυτο ανά σελίδα 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 

Από το Ιπίβπίθΐ 

Τεύχος Κ.Α.Ε. Προϋπολογισμού 

Κ.Α.Ε. ΤΑΠΕΤ 

Κ.Α.Ε. Προϋπολογισμού 

Κ.Α.Ε. ΤΑΠΕΤ 


2531 

3512 

2531 

3512 


θϋΓΟ 

ΘϋΓΟ 

ΘϋΓΟ 

ΘϋΓΟ 

Α' (Νόμοι, Π.Δ., Συμβάσεις κτλ.) 

205 

10,25 

176 

8,80 

Β' (Υπουργικές αποφάσεις κτλ.) 

293 

14,65 

205 

10,25 

Γ' (Διορισμοί, απολύσεις κτλ. Δημ. Υπαλλήλων) 

59 

2,95 

ΔΩΡΕΑΝ 


Δ' (Απαλλοτριώσεις, πολεοδομία κτλ.) 

293 

14,65 

147 

7,35 

Αναπτυξιακών Πράξεων και Συμβάσεων (Τ.Α.Π.Σ.) 

147 

7,35 

88 

4,40 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

59 

2,95 

ΔΩΡΕΑΝ 


Παράρτημα (Προκηρύξεις θέσεων ΔΕΠ κτλ.) 

30 

1,50 

ΔΩΡΕΑΝ 


Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

59 

2,95 

30 

1,50 

Ανωτάτου Ειδικού Δικαστηρίου (Α.Ε.Δ.) 

ΔΩΡΕΑΝ 

- 

ΔΩΡΕΑΝ 


Προκηρύξεων Α.Σ.Ε. Π. 

ΔΩΡΕΑΝ 

- 

ΔΩΡΕΑΝ 


Ανωνύμων Εταιρειών & Ε.Π.Ε. 

2.054 

102,70 

587 

29,35 

Διακηρύξεων Δημοσίων Συμβάσεων (Δ.Δ.Σ.) 

205 

10,25 

88 

4,40 

Α', Β' καιλ' 



352 

17,60 

Το κόστος για την ετήσια συνδρομή σε ηλεκτρονική μορφή για τα προηγούμενα έτη προσαυξάνεται πέραν του ποσού της ετήσιας 

συνδρομής του έτους 2002 κατα 6 ουτο ανα έτος παλαιοτητας και κατα τεύχος 




* Οι συνδρομές του εσωτερικού προπληρώνονται στις ΔΟΥ που δίνουν αποδεικτικό είσπραξης (διπλότυπο) το οποίο με τη φροντίδα του 
ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράπεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηΙθΓΠθΙ, με την καταβολή των αντίστοιχων 
ποσών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Φεβρουάριο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από ΟΘ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 








































